เข้าใจความรัก รู้สึกรัก แสดงความรักผ่านทางการกระทำ
ก่อนอื่นคุณจะต้องค้นหาคำตอบบนพื้นฐานของนิยามความรักที่คนส่วนใหญ่ให้ไว้เสียก่อน แม้ว่าแต่ละคนจะนิยามความรักไม่เหมือนกัน แต่โดยทั่วไปคนก็มักจะนิยามความรักว่าเป็นความเสน่หาอย่างรุนแรงต่อสิ่งใดสิ่งหนึ่งหรือใครสักคน  คุณเองก็อาจจะมีนิยามความรักเป็นของตัวเองเช่นกัน พยายามสร้างนิยามความรักที่เป็นคำพูดขึ้นมา   เนื่องจากความรักเป็นสิ่งที่คุณรู้สึก การได้ชมผลงานศิลปะหรือฟังเพลงจึงเปิดโอกาสให้คุณได้รู้สึกถึงการตีความความรักของคนอื่นโดยตรง ซึ่งวงดนตรี The Beatles ถือเป็นตัวอย่างที่ดีในแง่นี้ แต่ทุกยุคทุกสมัยและทุกสไตล์ดนตรีก็มีเพลงรักอยู่แล้ว นักเขียนและนักปรัชญาได้ตีความคำว่ารักไว้มากมาย ถ้าคุณไม่แน่ใจในนิยามของตัวเอง คุณอาจจะลองค้นหาความคิดเห็นเกี่ยวกับความรักของพวกเขาดูก่อนก็ได้ ความรักครอบคลุมความรู้สึกดีๆ ที่มีอยู่ในความสัมพันธ์ของมนุษย์ทุกรูปแบบ ลองคิดถึงรูปแบบความสัมพันธ์ต่างๆ ที่คุณสามารถร่วมสร้างกับคนอื่นๆ ได้ ความสัมพันธ์ส่วนใหญ่มักจะมีความรักรูปแบบใดรูปแบบหนึ่งอยู่ในนั้น ความรักที่คุณมีต่อพ่อแม่หรือลูกๆ ก็ไม่เหมือนความรู้สึกที่คุณมีต่อคนรัก คุณต้องพิจารณาความรักในรูปแบบต่างๆ ก่อนและดูว่าโดยหลักการแล้วความรักแต่ละแบบให้ความรู้สึกอย่างไร แม้ว่าเราจะสามารถจัดประเภทของความรักได้ไม่จบไม่สิ้น แต่นักปรัชญากรีกก็ได้แบ่งประเภทของความรักไว้ออกเป็น 4 ประเภท :  ความรักแบบอีโรสคือความรักฉันท์ชู้สาว มักจะเป็นความรักประเภทแรกที่คนนึกถึงเวลาที่คุยกันเรื่องความรัก ความรักแบบสตอร์เจคือความรักของครอบครัวและเครือญาติ ความรักแบบฟิเลโอคือความรักแบบเพื่อน เรียกอีกอย่างว่า "รักบริสุทธิ์" ความรักแบบอาปาเกคือคำจากภาษากรีกที่หมายถึง "ความรักของพระผู้เป็นเจ้า" ซึ่งจะเกี่ยวข้องกับเรื่องจิตวิญญาณ นอกจากนี้เรายังสามารถใช้คำว่ารักอธิบายเสน่หาที่มีต่อสิ่งของหรือแนวคิดได้ด้วย เช่น บางคนอาจจะรักรถหรือรักชาติ เรามักจะเผลอเข้าใจว่าความหลงใหลคือความรักได้ง่ายๆ แต่ส่วนใหญ่แล้วแก่นที่แท้จริงคือมันมีแค่ความหลง การตัดสินว่าความหลงคือความรักจะทำให้เกิดความสับสนในคุณค่าของคำว่ารัก ถ้าคุณกำลังนึกถึงความรักฉันท์หนุ่มสาว ความสับสนที่ว่านี้ก็มักจะเป็นความสับสนระหว่างความรักกับความหลงใหลทางกายเสียเป็นส่วนใหญ่ แม้ว่ามันจะมีสิ่งที่เรียกว่ารักแรกพบ แต่ส่วนใหญ่แล้วความรักที่แท้จริงจะค่อยๆ ก่อตัวขึ้นมากกว่า เมื่อเป็นเรื่องของความรักแล้ว ธรรมชาติของความรักคือความสมบูรณ์แบบตามอุดมคติ นั่นไม่ได้หมายความว่ามันจะเป็นส่วนหนึ่งของชีวิตจริงไม่ได้ แต่คุณต้องนิยามความรักบนพื้นฐานของความเป็นจริง ความรักให้ความรู้สึกมหัศจรรย์ แต่ก็ไม่ได้ความว่ามันจะเหมือนในเทพนิยายหรือสมบูรณ์แบบ คุณอาจจะรักใครสักคนแต่ก็ยังทะเลาะกับเขาหรือไม่ชอบเขาในบางเรื่อง แต่สุดท้ายแล้วการรักใครสักคนก็คือการที่ข้อดีมีน้ำหนักมากกว่าข้อเสีย และคุณก็จะทำทุกวิถีทางเพื่อที่จะได้ช่วยเหลือเขาโดยไม่หวังผลตอบแทน เราอาจจะเผลอให้นิยามความรักตามอุดมคติ แต่ความรักที่เกิดขึ้นกับเราทุกคนล้วนมีองค์ประกอบของความเป็นจริงแทรกอยู่ในนั้น  การมองโลกตามความเป็นจริงไม่ได้หมายความว่าคุณจะต้องเป็นคนน่าเบื่อหรือช่างเสียดสี การมองโลกในแง่ร้ายก็คืออคติรูปแบบหนึ่ง การที่บางสิ่งบางอย่างไม่ได้แสดงออกมาแบบดีเกินจริงก็ไม่ได้หมายความว่ามันจะแสดงออกมาได้ถูกต้องอย่างที่ควรจะเป็น ยอมรับทั้งสิ่งดีๆ ไปพร้อมๆ กับสิ่งร้ายๆ แล้วคุณจะรู้ได้ยังไงน่ะเหรอว่าคุณเคยมีความรักมาก่อนหรือเปล่า เนื่องจากว่าโดยธรรมชาติแล้วความรักเป็นสิ่งที่จับต้องไม่ได้ ก็เลยไม่มีใครรู้คำตอบที่แน่ชัด แต่ก็ให้ลองคิดถึงนิยามความรักของตัวเองแล้วดูว่ามันตรงกับความสัมพันธ์ใดๆ (ไม่ว่าจะเป็นความสัมพันธ์ฉันท์หนุ่มสาวหรืออะไรก็แล้วแต่) ที่คุณมีหรือเปล่า นอกจากนี้การจัดความรักที่คุณมีออกเป็นประเภทต่างๆ ไม่ว่าจะเป็นรักบริสุทธิ์ รักแบบหนุ่มสาว รักแบบครอบครัว หรืออื่นๆ ก็อาจช่วยคุณได้ ถ้าคุณรู้ว่าคุณเคยมีความรักมาก่อนจริงๆ แม้ว่าจะยังสงสัยอยู่บ้าง การรักใครสักคนก็จะไม่ได้เป็นเรื่องที่สลับซับซ้อนมากนัก  ถ้าคุณคิดว่าคุณไม่เคยรักใครมาก่อนเลย ก็เป็นไปได้ว่านิยามความรักของคุณอาจจะอุดมคติหรือเคร่งครัดเกินไป แต่ถ้าคุณแน่ใจว่าคุณไม่เคยมีความรักมาก่อนแน่ๆ กระบวนการเรียนรู้ที่จะรักก็คือการหมั่นสังเกตความรู้สึกใหม่ๆ ที่คุณไม่เคยรู้สึกมาก่อน หรืออย่างน้อยก็คือการเพิ่มขึ้นของอารมณ์เชิงบวกที่คุณเคยมีอยู่แล้ว ความรักต้องการการลงทุนด้านอารมณ์อย่างมาก แม้ว่าเราจะไม่สามารถเลือกคนที่เรารักได้เสมอไป แต่มันก็อาจจะคุ้มค่าที่ได้ตรึกตรองความสัมพันธ์ระหว่างคุณกับคนๆ นี้และคิดดูว่าการที่คุณรักเขามันส่งผลกับคุณอย่างไร แม้ว่าขั้นตอนนี้อาจดูเหมือนเป็นคำเตือน แต่จริงๆ แล้วมันเป็นย่างก้าวที่ดีในการรักใครสักคน ถ้าคุณกำลังมีปัญหากับความรู้สึกที่เรียกว่ารัก การทำความเข้าใจด้วยเหตุและผลก็อาจเป็นย่างก้าวที่ดีก็ได้  การปฏิเสธที่จะมองความรู้สึกตามความเป็นจริงอาจเป็นสัญญาณของความหลง เพราะฉะนั้นต้องระวังให้ดี ความรักมาพร้อมกับความเสี่ยงที่ว่าความรู้สึกเหล่านั้นอาจกลับมาเล่นงานคุณ กลไกป้องกันทางจิตอาจจะเกิดขึ้นเพื่อปกป้องเราจากโอกาสที่จะได้รักใครสักคน ในการที่จะรักอย่างหมดหัวใจนั้น คุณต้องข้ามผ่านความสงสัยเหล่านี้และรู้ว่า ความรักเป็นสิ่งที่คุ้มค่าแก่การตามหา แม้ว่ามันจะต้องเสี่ยงก็ตาม การพูดเชิงบวกกับตัวเองก็เป็นวิธีที่ดีในการข้ามผ่านความกลัว เวลาที่คุณไม่มั่นใจ อย่ากลัวที่จะพูดกับตัวเองดังๆ ว่า : "ความรักคุ้มค่ากับความเสี่ยงที่จะต้องเจ็บปวด" การอยู่กับความกลัวก็คือความเจ็บปวดรูปแบบหนึ่ง ถ้าคุณสามารถฝึกให้ตัวเองปล่อยวางความกลัวได้ มันก็จะดีกับตัวคุณเองในระยะยาว คุณอาจจะเคยได้ยินการเปรียบเทียบความรักกับยาเสพติด ซึ่งถ้ามองในแง่ของสารเคมีในสมองแล้ว มันก็จริงอยู่ เวลาที่คุณรักใครสักคน คุณจะเสพติดการได้เห็นเขา ถ้าคุณนึกถึงแต่สิ่งดีๆ เกี่ยวกับคนๆ นั้น คุณจะยิ่งตื่นเต้นที่จะได้เจอเขาอีก  การรักราวกับเสพติดควรแสดงออกในรูปแบบของการคิดถึงคนๆ นั้นจนใจจะขาดเวลาที่ห่างกัน  อย่าเข้าใกล้ด้วยการทำตัวเป็นเจ้าเข้าเจ้าของหรือออกนอกหน้าเกินไป เวลาที่เราได้ยินว่าเพื่อนประสบความสำเร็จในเรื่องใหญ่ๆ มันก็เป็นธรรมดาที่เราจะรู้อิจฉาเล็กๆ โดยเฉพาะอย่างยิ่งถ้าเราไม่มีความสุขกับสภาพชีวิตของเราเอง ซึ่งความรู้สึกนี้จะไม่ค่อยเกิดขึ้นกับความรัก ถ้าคุณรักใครสักคนจริงๆ คุณจะมีความสุขที่เขามีความสุข และไม่เอาความอิจฉาของตัวเองมาเจือปน แม้ว่าความรู้สึกที่คุณมีต่อตัวคุณเองจะไม่เกี่ยวอะไรกับมุมมองที่คุณมีต่อคนที่คุณรัก แต่ความเป็นจริงก็คือคุณไม่สามารถรักใครได้อย่างหมดใจถ้าคุณไม่รู้สึกมั่นคงและหนักแน่นในตัวตนของคุณเอง การรักตัวเองคือการรู้ว่าคุณสมบัติที่ดีของตัวเองคืออะไร และรับรู้ว่าสิ่งเหล่านั้นคือสิ่งที่นิยามความเป็นคุณ แม้ว่าประสบการณ์การรักตัวเองนั้นจะไม่สามารถเทียบกับความรักที่คุณมีต่อคนอื่นได้ แต่มันก็เป็นขั้นตอนสำคัญในการก้าวเดินต่อไปในทิศทางที่ถูกต้อง ไม่แน่ว่าการแสดงความรักที่ชัดเจนที่สุดอาจจะเป็นการแสดงความรักผ่านคำพูดยืนยัน ซึ่งมีตั้งแต่คำพูดธรรมดาๆ อย่าง "ผมรักคุณ" ไปจนถึงบทบรรยายหวานซึ้งถึงทุกสิ่งทุกอย่างที่คุณชื่นชมในตัวคนที่คุณรัก วิธีนี้ใช้ได้กับทั้งความรักแบบเพื่อนฝูงและคนรัก บ่อยครั้งที่การพูดว่า "ผมรักคุณ" มีความหมายมากกว่าคำพูดอื่นๆ ส่วนใหญ่ แค่เพียงเพราะว่าคนเราให้ความสำคัญกับคำสามคำนี้มากๆ การสัมผัสสามารถนำไปใช้เพื่อให้เกิดผลกระทบในทางที่ดีได้มากมาย ถึงประโยชน์ที่ว่านี้จะเห็นได้ชัดเจนที่สุดจากความสัมพันธ์แบบคนรัก แต่จริงๆ แล้วเราสามารถแสดงความรักได้หมดไม่ว่าจะเป็นความรักแบบไหน การแสดงความรักทางกายอาจเกิดขึ้นได้ตามธรรมชาติและอีกฝ่ายก็อาจจะแสดงตอบกลับมาแล้วแต่ประเภทของความสัมพันธ์ระหว่างคุณกับคนที่คุณรัก การสัมผัสทางกายให้ความรู้สึกที่ดีและช่วยเสริมสร้างความรู้สึกดีๆ ระหว่างคุณทั้งคู่ด้วย  การจูบและการกอดแน่นๆ เหมาะกับการแสดงความรักฉันท์คนรักมากที่สุด การจับมือหรือการกอดสามารถแสดงความรักแบบเพื่อนได้ บางครั้งการทำงานบ้านหรือช่วยหยิบจับงานต่างๆ ในบ้านก็เป็นการแสดงให้เขาเห็นว่าคุณรักและห่วงใยเขา ถึงปกติแล้วคุณจะไม่ทำอะไรแบบนี้ ก็ให้หาเวลาทำในสิ่งที่คนรักของคุณไม่ชอบทำเลยบ้าง รับรองว่าเขาต้องประทับใจแน่นอนเช่น ถ้าคนที่คุณรักยุ่งมากและไม่มีเวลาล้างจาน คุณก็อาจจะล้างจานให้เขาเพื่อช่วยลดภาระงาน คนเราเมื่อรักใครในตอนแรกเริ่ม เรามักจะไม่ค่อยคิดถึงผลที่จะเกิดขึ้นในระยะยาว ในตอนแรกการรักใครสักคนอาจทำให้เรารู้สึกดีสุดๆ แต่รางวัลที่ยิ่งใหญ่ที่สุดมาจากความหนักแน่นอันยาวนานและความพยายามจากทั้งสองฝ่าย พอคุณได้ความสัมพันธ์ที่แข็งแรงมาแล้ว ก็อย่าละเลย หมั่นเติมความรักในทุกๆ วัน การทำให้ความรักยืนยาวเป็นสิ่งที่สำคัญมากไม่ว่าจะด้วยการทำขั้นตอนเดิมซ้ำหรือการสำรวจวิธีใหม่ๆ ถ้าคุณคิดว่าความรักครั้งนี้จะอยู่เพียงไม่นาน มันก็จะไม่รู้สึกทรงพลังเท่าที่ควร  เอาความต้องการของคนที่คุณรักมาก่อนความต้องการของคุณบ้าง เพื่อให้ความรักของคุณมั่นคง
นิยามความรัก. พิจารณาความรักในแบบต่างๆ. แยกระหว่างความรักกับความหลง. มองความรักตามความเป็นจริง. ถามตัวเองว่าเคยมีความรักมาก่อนหรือเปล่า. พิจารณาว่าเขาคู่ควรกับความรักของคุณไหม. เปิดโอกาสให้ตัวเองได้เจ็บปวด. รู้สึกถึงรักราวกับเสพติด. เฉลิมฉลองให้กับความสำเร็จของคนที่คุณรักโดยไม่รู้สึกอิจฉา. รักตัวเอง. แสดงความรักด้วยคำพูด. ใช้สัมผัสทางกายให้เป็นประโยชน์. ทำบางสิ่งให้คนที่คุณรัก. ทำให้ความรักยืนยาว.
https://www.wikihow.com/Love-Someone https://www.wikihow.com/Love-Someone https://www.wikihow.com/Love-Someone
Understanding Love Feeling Love Expressing Love through Action